שנים נוקפות
בירקנאו זה משהו אחר.; הפלטפורמה. ; הקרשים. ; גבישי העצמות באדמה התחוחה.; זה משהו אחר.; שם אני חושב, התחלתי למנות את ימי.; כמה עברו וכמה עוד נותרו.; שם אני חושב, נתקצרתי בראש.; שם לא היה אפשר לרעוש.; לצאת מן הדעת, כן.; זה יתכן.; מה שמפתיע, רינת הציפורים.; הן כנראה אינן חשות בהבל, בעשן הדק.; הן מוליכות את שירתן אל קץ הימים.; אל קץ הדרכים.; ויש פרפרים פה.; ויש פרחים.; כבר אין משלוחים לימין ולשמאל.; כאן רק הדממה מחתכת כשאול.; 